SREDNJA STRUKOVNA ŠKOLA

BANA JOSIPA JELAČIĆA SINJ

Klasa: 003-06/20-02/3

Urbroj: 2175-28-01-20-1

U Sinju, 29.svibnja 2020.

**ZAPISNIK 25. SJEDNICE ŠKOLSKOG ODBORA**

Nazočni članovi: Gordana Blažević, predstavnik nastavničkog vijeća; Goran Batarelo, predstavnik svih zaposlenih, Neven Filipović-Grčić, predstavnik Osnivača, Ivan Bugarin, predstavnik Osnivača i Ivica Borić, predstavnik nastavničkog vijeća. Ostali nazočni po službenoj dužnosti: ravnatelj Stipe Ivišić, tajnica Milidina Mić, zapisničarka Branka Vlastelica Čelik, voditeljica računovodstva Jadranka Grčić Rako.

Nisu nazočni: Anamarija Doljanin, predstavnik Osnivača i Damir Kovačević, predstavnik roditelja.

Predsjednica Školskog odbora prof. Blažević pozdravlja nazočne, te ustanovljuje da postoji kvorum.

Predlaže dnevni red:

1. Verifikacija zapisnika 24. sjednice Školskog odbora
2. Izvješće o izvršenju financijskog plana za 2019. godinu
3. Pravilnik o prijavi nepravilnosti
4. Pravilnik o vlastitim sredstvima . Način korištenja vlastitih sredstava
5. Izmjene i dopune Statuta
6. Izmjene i dopune Pravilnika o postupku zapošljavanja
7. Upisi u prvi razred šk. god. 2020./2021.
8. Prijedlozi i mišljenja/Dan škole i otvorenih vrata

Dnevni red se jednoglasno usvaja.

**1.Verifikacija zapisnika 24. sjednice Školskog odbora**

Nema prigovora na zapisnik 24. sjednice. Zapisnik se jednoglasno usvaja.

**2. Izvješće o izvršenju financijskog plana za 2019. godinu**

Financijski plan je usvojen na prošloj sjednici. Voditeljica računovodstva objašnjava da je ovo izvješće zapravo nadopuna završnom računu. Naime, prema novom Zakonu o fiskalnoj odgovornosti računovodstvo mora napraviti izvještaj o izvršenju financijskog plana za 2019. godinu za ostvarene prihode i rashode. Isti mora biti usvojen od strane Školskog odbora. Podaci iz tablice obrazloženi su prilikom izlaganja o završnom računu za 2019. godinu, na prethodnoj sjednici. Školski odbor jednoglasno prihvaća izvješće.

**3. Pravilnik o prijavi nepravilnosti**

Tajnica objašnjava tekst novog Pravilnika po kojemu svaka osoba može školi prijaviti nepravilnosti. Nepravilnosti se odnose na nekontrolirano ili nezakonito korištenje sredstava škole, odnosno. Ministarstva.

Temeljem Pravilnika imenuje se osoba za nepravilnosti. U našoj školi funkciju osobe za prijavu nepravilnosti obnaša gospođa Iva Marjanović odlukom bivšeg ravnatelja i zakonskih propisa te sadašnji ravnatelj će od nove školske godine 2020/2021 donositi odluku o osobi za prijavu nepravilnosti a do tada gđa Iva Marijanović i nadalje obnaša tu dužnost. Prijedlog navedenog Pravilnika o prijavi nepravilnosti jednoglasno je usvojen.

**4. Pravilnik o vlastitim sredstvima. Način korištenja vlastitih sredstava**

Tajnica navodi da Školski odbor može donijeti dva pravilnika: Pravilnik o vlastitim sredstvima i Pravilnik o načinu korištenja vlastitih sredstava. Druga opcija je da se Pravilniku o vlastitim sredstvima pridodaju članci koji obuhvaćaju načine korištenja. Predsjednica smatra da bi trebao postojati samo jedan: Pravilnik o vlastitim sredstvima i načinu korištenja vlastitih sredstava pa predlaže da se ova dva pravilnika spoje u jedan.Predsjednica navodi kao primjer i mogućnosti osnivanja školske zadruge u školi kao izvora vlastitih sredstava.Učenici bi time sami doprinosili osiguranju vlastitih sredstava za nabavu nastavnih pomagala i ostalih potrepština.

Tajnica ističe da osnivanje školske zadruge ima svoju zakonsku proceduru pa se o tome može naknadno razgovarati.

Predsjednica članovima daje na razmatranje prijedlog o jedinstvenom Pravilniku o vlastitim sredstvima i načinu korištenja vlastitih sredstava .

Članovi prihvaćaju prijedlog da se izradi jedinstveni Pravilnik.

Tajnica predlaže odgodu glasanja do iduće sjednice Školskog odbora, kako bi se pripremio Pravilnik. Svi članovi se slažu s prijedlogom.

**5. i 6. Izmjene i dopune Statuta i Pravilnika o postupku zapošljavanju**

Zbog službene –zakonske promjene nadležnosti i naziva Ureda državne uprave Školski odbor je dužan napraviti izmjene i dopune u Statutu i Pravilniku o postupku zapošljavanja te procjeni i vrednovanju kandidata za zapošljavanje.

Riječi Ured državne uprave mijenjaju se u Nadležno upravno tijelo Županije.

Također, u Zakonu o ustanovama je došlo do izmjena vremena za stupanje akata na snagu.

Akti mogu stupiti na snagu 8 dana otkad se objave na oglasnoj ploči a ne danom objave kao do sada. Članovi pregledavaju tekst izmjena te jednoglasno usvajaju tekst Prijedloga izmjena i dopuna Statuta i Pravilnika o postupku zapošljavanja te procjeni i vrednovanju kandidata za zapošljavanje Srednje strukovne škole bana Josipa Jelačića,Sinj.

Izmjene Statuta i Pravilnika o postupku zapošljavanja te procjeni i vrednovanju kandidata za zapošljavanje šalju se Osnivaču radi dobivanja Suglasnosti

**7. Upisi u prvi razred šk. god. 2020./2021.**

Ravnatelj obrazlaže plan strukture upisa za školsku godinu 2020./2021. Jedno odjeljenje zanimanja prodavač je ukinuto, te se iduće školske godine upisuje jedan razred razred prodavača ali imamo jedno novo zanimanje – medicinska sestra/tehničar opće njege.. Ukupno upisujemo 192 učenika.

**8. Prijedlozi i mišljenja/Dan škole i otvorenih vrata**

Predsjednica smatra da bi trebalo više poraditi na promociji škole, pogotovo novog zanimanja. Postavlja pitanje hoće li se Dan škole obilježiti ove godine. Ravnatelj navodi da su svi učenici osmih razreda dobili promotivni spot škole te da je učinjeno puno u okviru trenutnih mogućnosti.

Ravnatelj predlaže kupnju kosilice za potrebe škole iz sredstava prijašnjih godina.

Tajnica obavještava nazočne da je došlo do promjena u kalendaru školske godine, te će stoga godišnji odmori biti raspoređeni nešto drugačije nego ranije a svi zaposleni će dobiti i Rješenje o korištenju godišnjih odmora jer u pravilu je to u vrijeme nenastavnih dana za članove Nastavničkog vijeća a zajedničke službe po odluci ravnatelja.

Zapisničarka: Predsjednica Školskog odbora:

Branka Vlastelica Čelik Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_